У паняцця ёсць і іншыя значэнні, гл. Бонда.

**Катажы́на Бо́нда** (польск.: Katarzyna Bonda; нар. 30 лістапада 1977, Гайнаўка, Падляскае ваяводства, Польшча) — польская пісьменніца-дакументалістка беларускага паходжання, журналістка і сцэнарыстка. Займаецца крымінальнай тэматыкай.

Біяграфія
---------

Скончыла школу і Беларускі ліцэй у Гайнаўцы. Яшчэ ў школе зацікавілася журналістыкай, публікавалася ў мясцовым перыядычным друку. У 1998−2004 гадах вывучала журналістыку ў Варшаўскім універсітэце, скончыла курсы сцэнарыстаў у Лодзскай вышэйшай кінашколе, пасля 12 гадоў працавала журналісткай у выданнях «Super Express», «Newsweek Polska», «Wprost», «TVP S.A.», «Miesięcznik Zdrowie», «Naj», «Express Wieczorny» і «Kurier Podlaski». Выкладае ў школе літаратурнай творчасці ў Варшаве, стварае ўласную школу і партал пра пісьменніцтва.

Творчасць
---------

У 2007 выдала дэбютную крымінальную аповесць «Sprawa Niny Frank», якая была добра прынятая крытыкамі і намінаваная на Узнагароду Вялікага калібру, а таксама атрымала ўзнагароду «Дэбют года» ад выдавецтва «Media Express».

Катажына Бонда ўвяла ў польскую крымінальную літаратуру новы тып дэтэктыва — паліцэйскага псіхолага Губерта Мэера, персанаж, які з’яўляецца ў творах «Sprawa Niny Frank» (2007), «Tylko martwi nie kłamią» (2010) і «Florystce» (2012). Таксама напісала дакументальныя творы «Polskie morderczynie» (2008) і «Zbrodnia niedoskonała» (2009, з Багданам Ляхам).

У 2015 годзе раман «Okularnik» («Акулярнік») атрымаў узнагароду *Bestseller Empiku 2015* у катэгорыі польская літаратура. Падзеі дэтэктыва адбываюцца ў падляшскім мястэчку Гайнаўка і наваколлі. У ім некалькі сюжэтных ліній, адной з якіх з’яўляецца трагічная гісторыя забойства ў 1946 годзе некалькіх дзясяткаў сялян-беларусаў жаўнерамі Арміі Краёвай з атрада Рамуальда Райса «Бурага». Раман перакладзены на шэраг еўрапейскіх моў, на беларускую мову яго пераклаў Анатоль Брусевіч.

Бібліяграфія
------------

* *Sprawa Niny Frank* (2007)
* *Polskie morderczynie* (2008)
* *Zbrodnia niedoskonała* (2008)
* *Tylko martwi nie kłamią* (2010)
* *Dziewiąta runa* (2011) змененае выданне *Sprawy Niny Frank*
* *Florystka* (2012)
* *Cztery żywioły Saszy Załuskiej* (крымінальная тэтралогія)

* *Pochłaniacz* (2014)
* *Okularnik* (2015)
* *Lampiony* (неапублікаваны)
* *Czerwony pająk* (неапублікаваны)

* *Maszyna do pisania. Kurs kreatywnego pisania* (2015)

Беларускія пераклады
--------------------

* Акулярнік: [раман] / Катажына Бонда; пер. з пол. А. А. Брусевіча. — Мінск: А. М. Янушкевіч, 2019. — 754 с. ISBN 978-985-7210-17-6

Зноскі
------

1. ↑  *Smoleński, Paweł*. Katarzyna Bonda. My ze spalonych wsi [ROZMOWA] **(нявызн.)**. *wyborcza.pl*.  Gazeta Wyborcza (8 сакавіка 2016).
2. ↑  *Ryszard Pater (red.)*. Encyklopedia Hajnówki (польск.) 14 (18 лістапада 2014).
3. ↑  Katarzyna Bonda (польск.) (1 чэрвеня 2014).
4. 1 2 3 4 5  Katarzyna Bonda (польск.) (15 чэрвеня 2015).(недаступная спасылка)
5. 1 2 3 4 5  Katarzyna Bonda (польск.) (1 чэрвеня 2014).
6. ↑  Dziewiąta runa (польск.) (15 чэрвеня 2015).
7. ↑  Nowa odsłona „Sprawy Niny Frank", czyli „Dziewiąta runa" (польск.)(недаступная спасылка) (15 чэрвеня 2015). Архівавана з першакрыніцы 20 лістапада 2015. Праверана 14 сакавіка 2016.
8. 1 2  Okularnik - Katarzyna Bonda (польск.) (15 чэрвеня 2015).
9. ↑  Królowa polskiego kryminału w Odwachu (польск.) (1 чэрвеня 2014).

Спасылкі
--------

* Лагатып Вікісховішча На Вікісховішчы ёсць медыяфайлы па тэме Катажына Бонда
* Афіцыйны сайт (польск.) (англ.)